זכויות להט"ב באיי פוקלנד

זכויותיהם של לסביות, הומואים, טרנסג'נדרים וביסקסואלים (להט"ב) בטריטוריה הבריטית מעבר לים של איי פוקלנד מוגדרות כשוות לאלו של הטרוסקסואלים ובין המתקדמות ביותר בעולם. פעילות הומוסקסואלית חוקית באיי פוקלנד מאז 1989, ואפליה על רקע נטייה מינית אסורה חוקתית מאז 2008. נישואים ואימוץ על ידי זוגות חד מיניים מוכרים מאז ה-29 באפריל 2017.

באפריל 2017, נערך אירוע הגאווה הראשון באיי פוקלנד בעיר הבירה סטנלי.

== מעמד בחוק ==
פעילות הומוסקסואלית הוכשרה באיי פוקלנד בשנת 1989.

גיל ההסכמה בין זוגות הומוסקסואלים לבין זוגות הטרוסקסואלים הושווה ל-16 שנים בשנת 2005.

== הכרה במערכות יחסים חד מיניות ==
ב-13 במאי 2015 המליץ היועץ המשפטי לממשלה למועצה המבצעת של איי פוקלנד לשקול הכשרה של נישואים חד מיניים או הכרה בשותפות אזרחית בין זוגות חד מיניים.<ref></ref> ב-13 בינואר 2016, בעקבות התייעצות ציבורית, הורתה המועצה ליועץ המשפטי לממשלה להכין תיקון לפקודת הנישואין של האי משנת 1996, על מנת לאפשר הכרה בנישואים חד מיניים.<ref></ref> לאחר סיום ההתייעצות הציבורית בנושא, נמצא כי 90% מהנשאלים היו בעד הכשרת נישואים חד מיניים באיי פוקלנד.<ref></ref>

טיוטת התיקון לפקודת הנישואין של היועץ המשפטי לממשלה נדונה במועצה המבצעת ב-22 בפברואר 2017. המועצה, ששקלה האם לאשר הצעת חוק להכשרת נישואים חד מיניים ויצירת שותפות אזרחית לזוגות הומוסקסואלים והטרוסקסואלים כאחד, הורתה ליועץ המשפטי לפרסם אותה בעיתון הרשמי של הממשלה ובכך, להתחיל בהליך החקיקה בקריאה ראשונה ולהכין חקיקה נוספת הדרושה ליישומה.<ref></ref>

ב-30 במרץ 2017 אישרה האספה המחוקקת של איי פוקלנד הצעת חוק להכשרת נישואים חד מיניים בהצבעת רוב של 7 בעד מול 1 נגד.<ref></ref><ref></ref> הצעת החוק מאפשרת לזוגות חד מיניים להינשא, וכן מאפשרת גם לזוגות חד מיניים וזוגות מהמין השני זכות גישה לשותפות אזרחית. הצעת החוק קיבלה הסכמה מלכותית על ידי המושל קולין רוברטס ב-13 באפריל 2017.<ref></ref><ref></ref> החוק החדש, המכונה חוק הנישואין (תיקון) 2017, נכנס לתוקף ב-29 באפריל 2017.<ref></ref> אירוע קהילתי רחב לציון הפיכתם של נישואים חד מיניים לחוקיים באיי פוקלנד נערך באותו יום.<ref></ref>

== אימוץ והורות ==
הרפורמה בחוק משנת 2017 המתייחסת לנישואין ושותפות אזרחית כללה הוראה חדשה לפקודת הנישואין של האי הקובעת כי "להורה בשותפות אזרחית...יש אותן זכויות וחובות כלפי ילד כמו הורה לילד בנישואין". הנימוקים הרשמיים שצורפו לתיקוני הפקודה כללו הערה לפיה "הורים לילד יכולים להיות שתי אמהות או שני אבות".<ref></ref>

לא ידוע על מעמד הכרה חוקי בהפריה חוץ-גופית או טיפולי פוריות באיי פוקלנד עבור זוגות חד מיניים.

== הגנה מפני אפליה ==
סעיף 16 של חוקת איי פוקלנד 2008 אוסר על אפליה על רקע נטייה מינית,<ref></ref><blockquote>"בסעיף זה, הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר".</blockquote>פקודת חוק העונשין 2014 קובעת מאסר עד 7 שנים או קנסות למי ש-"משתמש במילים או התנהגות מאיימת, או מציג כל חומר כתוב שהוא מאיים, ומתכוון בכך לעורר שנאה דתית, או שנאה בפועל על רקע נטייה מינית".<ref></ref>

פקודת סדר הדין הפלילי והראיות 2014 מאפשרת לבתי המשפט להתייחס לעבירה שבוצעה על בסיס הנטייה המינית של הקורבן כגורם מחמיר.

פקודת בתי הסוהר 2017 מחייבת את עובדי בתי הסוהר להתייחס לכלל האסירים "באופן שווה ללא הבדל בין היתר בנטייה מינית".<ref></ref> פקודת התקשורת 2017 אוסרת על הפצת חומר המסית לשנאה או אפליה על רקע נטייה מינית.<ref></ref>

== זהות מגדרית ==
למרות שחוק ההכרה המגדרית 2004 של הממלכה המאוחדת אינו חל על איי פוקלנד כטריטוריה בריטית מעבר לים, פקודת ההליך הפלילי והראיות משנת 2014 קובעת באומרה כי "לפי החוק, מינו של אדם הוא מינו כפי שנרשם בלידה, אלא אם כן יש לאדם תעודת הכרה מגדרית שהונפקה לפי סעיף 9 של חוק ההכרה המגדרית בממלכה המאוחדת משנת 2004, ובמקרה זה, מינו של האדם הוא המגדר הנרכש".

== טבלת סיכום ==
{| class="wikitable"
|פעילות הומוסקסואלית חוקית
| (מאז 1989)
|-
|גיל הסכמה שווה לזוגות הטרוסקסואלים (16)
| (מאז 2005)
|-
|חוקים נגד אפליה בתעסוקה
| (מאז 2008)
|-
|חוקים נגד אפליה במתן סחורות ושירותים
| (מאז 2008)
|-
|חוקים נגד אפליה בכל התחומים האחרים (כולל אפליה עקיפה, דברי שטנה)
| (מאז 2008)
|-
|נישואים חד מיניים
| (מאז 2017)
|-
|הכרה בזוגיות חד מינית (איחוד אזרחי, נישואי חוזה, מעמד ידועים בציבור)
| (מאז 2017)
|-
|אימוץ משותף של זוגות חד מיניים
| (מאז 2017)
|-
|אימוץ ילד חורג על ידי זוגות חד מיניים
| (מאז 2017)
|-
|לסביות, הומואים, טרנסג'נדרים וביסקסואלים מוצהרים רשאים לשרת בצבא
| (הממלכה המאוחדת אחראית להגנה)
|-
|זכות לשינוי מגדר בחוק
|
|-
|גישה להפריה חוץ-גופית לזוגות לסביות
|
|-
|פונדקאות מסחרית לזוגות גברים הומוסקסואלים
|(לא חוקי עבור זוגות הטרוסקסואלים גם כן)
|-
|גברים המקיימים יחסי מין עם גברים רשאים לתרום דם
|
|}

== הערות שוליים ==

קטגוריה:איי פוקלנד
קטגוריה:זכויות להט"ב בממלכה המאוחדת
איי פוקלנד